Eugenius Episcopus servus servorum Dei, dilectis filiis, Petro Trenorciensis monasterii Abbati, ejúsque fratribus tàm præsentibus quàm futuris, regularem vitam professis in perpetuum. Cùm universis sanctæ Ecclesiæ debitores ex Apostolicæ Sedis auctoritate ac benevolentiâ existamus, illis tamen locis atque personis, qùæ specialiùs ac familiariùs sanctæ Romanæ adhærent Ecclesiæ, propensiori nos convenit caritatis studio imminere. Proinde, dilecti in Domino filii, vestris justis petitionibus clementer annuimus,  prædecessorum nostrorum felicis recordationis, Urbani, Paschalis, Calixti, Innocentii,  Lucii Romanorum Pontificum vestigiis inhærentes, Trinorchiense monasterium, in quo divino mancipati estis obsequio, sub beati Petri  nostra protectione suscipimus,  præsentis scripti privilegio communimus; statuentes ut quascumque possessiones, quæcumque bona idem monasterium in præsentiarum justè  canonicè possidet, aut in futurum concessione Pontificum, liberalitate Regum, largitione Principum, oblatione fidelium, seu aliis justis modis præstante Domino poterit adipisci, firma vobis vestrísque successoribus,  illibata permaneant. Prætereà ad exemplar præfati prædecessoris nostri beatæ memoriæ Papæ Calixti, præsentis decreti auctoritate statuimus, ut nulli deinceps Episcoporum facultas sit pro altaribus  Ecclesiis, sive decimis, vel etiam omnibus ad hæc ritè pertinentibus, quæ ante interdicta antecéssoris nostri sanctæ memoriæ Urbani Papæ vobis cognita possedistis, seu post Episcoporum concessione acquisistis, gravamen aliquod irrogare: Sed sicut eorum permissione quædam ex parte, quædam ex integro habuistis, ita  in futurum perenniter habeatis. Ipsarum quoque, quas nunc habetis, Ecclesiarum decimas, quæ à laicis obtinentur, si eorum potestati subtrahere vestræ religionis reverentia potuerit, ad vestram ac pauperum sustentationem vobis liceat possidere. Sanè diffinitionem inter vestrum  beati Florentii monasterium, de Ecclesiis Lausduni; Sanctæ Crucis videlicèt  S. Nicolai, sicut à jam dictis prædecessoribus nostris, felicis memoriæ Urbano atque Calixto facta est,  scripto eorum firmata, Sedis Apostolicæ auctoritate firmamus: præcipientes, quatenùs deinceps nullam vobis vel Ecclesiæ vestræ molestiam monachi S. Florentii ex his inferre præsumant; sed absque eorum inquietudine, præfatas Ecclesias vos vestríque successores perpetuò possideatis. Ad hoc adjicimus, ut idem locus in quo beati Valeriani Martyris  S. Philiberti Confessoris corpora requiescunt, ab omni jugo sæcularis potestatis liber in perpetuum conservetur. Nec Episcopo liceat cujuscumque diocesis, eumdem locum excommunicationis vel absolutionis, seu cujuslibet dispositionis occasionibus perturbare: aut cruces, seu quaslibet exactiones novas burgo  cæteris monasterii possessionibus irrogare. Missas quoque in eodem monasterio publicas celebrari, vel stationem ab Episcopo, præter Abbatis vel fratrum voluntatem fieri prohibemus, sicut à prædecessoribus nostris statutum est,  scripto eorum firmatum. Obeunte verò te nunc ejusdem loci Abbate, vel tuorum quolibet successorum, nullus ibi qualibet surreptionis astutiâ seu violentiâ præponatur, nisi quem fratres communi consensu, vel pars consilii sanioris secundùm Deum  beati Benedicti regulam providerint eligendum, à Sedis Apostolicæ Pontifice vel ejus Legato consecrandum. Decernimus ergo ut nulli omninò hominum liceat præfatum monasterium temerè perturbare, aut ejus possessiones auferre, vel ablatas retinere, minuere, seu quibuslibet vexationibus fatigare; sed omnia integra conserventur, eorum pro quorum gubernatione  sustentatione concessa sunt, usibus omnimodis profutura. Salvâ nimirum in omnibus Sedis Apostolicæ auctoritate. Si qua igitur in futurum ecclesiastica sæcularísve persona, hujus nostræ constitutionis paginam sciens, contra eam temerè venire tentaverit, secundò tertióve commonita, nisi reatum suum congruâ satisfactione correxerit, potestatis honorísque sui dignitate careat, reámque se divino judicio existere de perpetratâ iniquitate cognoscat,  à sacratissimo Corpore ac Sanguine Dei  Domini Redemptoris nostri Jesu Christi aliena fiat: atque in extremo examine districtæ ultioni subjaceat. Cunctis autem eidem loco justa servantibus sit pax Domini nostri Jesu Christi, quatenùs  hìc fructum bonæ actionis percipiant,  apud districtum Judicem præmia æternæ pacis inveniant. Amen, amen, amen. Symbolum Pontificis, Fac mecum, Domine, signum in bonum. Ego EUGENIUS Catholicæ Ecclesiæ Episcopus subscripsi. † Ego Gregorius Presbyter Cardinalis, tituli Sancti Calixti SS. † Ego Hubaldus Presbyter Cardinalis, tituli Sanctæ Praxedis SS. † Ego Nicolaus Presbyter Cardinalis, tituli Sancti Cyriaci SS. † Ego Ubaldus Presbyter Cardinalis, tituli Sanctæ Crucis in Jerusalem SS. + Ego Conradus Sabinensis Episcopus subscripsi. + Ego Albericus Hostiensis Episcopus SS. † Ego Odo Diaconus Cardinalis S. Georgii ad Velum aureum SS. † Ego Octavianus Diaconus Card. S. Nicolai in Carcere Tulliano SS. † Ego Gregorius Diaconus Cardinalis Sancti Angeli SS. † Ego Artaldus Diaconus Card. S. Eustachii juxta templum Agrippæ SS. † Ego Guido Diaconus Cardinalis Sanctæ Mariæ in Porticu SS. † Ego Iacintus Diaconus Cardinalis Sanctæ Mariæ in Cosmydin SS. † Ego Petrus Diaconus Cardinalis Sanctæ Mariæ in Viâ latâ SS. Datum Laterani, per manum Roberti Sanctæ Romanæ Ecclesiæ Presbyteri Cardinalis,  Cancellarii, V. Idus Januarii, Indictione VIIII. Incarnationis dominicæ anno M. C. XLV. Pontificatus verò Domni Eugenii III. Papæ anno primo. In plumbo, EUGENIUS Papa II.